ארון דסנר

**ארון ברוקינג דסנר** (באנגלית: **Aaron Brooking Dessner**; נולד ב-23 באפריל 1976) הוא מוזיקאי, פזמונאי ומפיק מוזיקלי יהודי אמריקאי. ידוע בעיקר כמייסד להקת הרוק דה נשיונל, עימה הקליט שמונה אלבומי אולפן, תוך שלקח חלק בצמד האינדי רוק ביג רד משין, לצד ג'סטין ורנון מלהקת בון איבר.

לצד עבודתו עם דה נשיונל וביג רד משין, הפיק דסנר אלבומים שונים עם הזמרת-יוצרת האמריקאית טיילור סוויפט. בשנת 2020, לקח חלק בהפקת אלבום האולפן השמיני שלה *[[Folklore (אלבום של טיילור סוויפט)|Folklore]]*, שזכה בפרס גראמי לאלבום השנה, והיה לפרס גראמי השני בו זוכה דסנר. האלבום עצמו שבר מספר שיאים בשירותי הסטרימינג, בהם מספר ההשמעות הגבוה ביותר ב-24 השעות הראשונות בספוטיפיי לאלבום מאת זמרת (והמקום השני בקטגוריה זו בכלל) ומספר ההשמעות הגבוה ביותר בשבוע הראשון לאלבום פופ באפל מיוזיק. בארצות הברית נמכר בלמעלה מ-500,000 עותקים בשלושת ימי המכירות הראשונים, שיא לאלבום בשנת 2020. *Folklore* נמכר בעולם בלמעלה מ-1.3 מיליון עותקים במהלך היממה הראשונה לצאתו.

בהמשך, לקח חלק בהפקת אלבום האולפן התשיעי שלה *[[Evermore (אלבום)|Evermore]]*, שהגיע למקום הראשון בבילבורד 200 והפך את סוויפט לאישה הראשונה בהיסטוריה שכבשה עם שמונה אלבומים ברציפות את פסגת המצעד. כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד.

בשנת 2024 היה שותף לכתיבה ולהפקת האלבום *[[The Tortured Poets Department]]*.

## ראשית חייו
דסנר גדל כיהודי ממוצא יהודי-פולני ויהודי-רוסי. הוא אמר שהרקע היהודי שלו משפיע על המוזיקה שלו: "אחי ואני תמיד הוקסמנו ממנגינות דתיות ליטורגיות ביהדות [...] אני לא אוהב אקורדים כבדים. אני אוהב את הדפוסים המדיטטיביים בתפילות מסוימות, ואני אוהב מוזיקה שחוזרת על עצמה". דסנר למד בתיכון בבית הספר לקאנטרי דיי בסינסינטי וסיים את לימודיו בשנת 1994. הוא המשיך ללמוד היסטוריה אירופית מודרנית באוניברסיטת קולומביה.

## קריירה
### דה נשיונל
שורשי הלהקה נעוצים בלהקה מוקדמת יותר. בשנת 1991 מאט ברניגר וסקוט דוונדורף נפגשו באוניברסיטת סינסינטי, שם יסדו עם חברים נוספים את להקת ננסי, אשר סגנונה היה גראז' רוק. הלהקה פעלה כחמש שנים, אך הוציאה רק אלבום אחד בחברת וייף רקורדס.

בראיין ברייס וארון הם חברי ילדות אשר ניגנו לאורך השנים בלהקות שונות, ובשנת 1998 צירפו אליהם את מאט וסקוט.

הלהקה נוסדה בשנת 1999. שם הלהקה "דה נשיונל" נבחר עקב פעילות חברי הלהקה בנושאים חברתיים שונים.

### טיילור סוויפט
חלק רב מהצלחתו של דסנר נבעה כאשר שיתף פעולה עם טיילור סוויפט בהפקות שונות. בשנת 2020, לקח חלק בהפקת אלבום האולפן השמיני שלה *[[Folklore (אלבום של טיילור סוויפט)|Folklore]]*, שזכה בפרס גראמי לאלבום השנה, והיה לפרס גראמי השני בו זוכה דסנר. בשונה מאלבומיה הקודמים של סוויפט, הוא אינו מכוון למיינסטרים המוזיקלי, אלא מאופיין בסגנון מוזיקלי המשלב אינדי פולק, רוק אלטרנטיבי, אלקטרו-פולק וצ'אמבר פופ. האלבום זכה לתשבחות, בין היתר בשל האווירה הרוגעת ונושאי הפנטזיה שמציגים שיריו, והיו שהגדירו אותו האלבום הטוב ביותר שהוציאה סוויפט. "Cardigan" יצא כסינגל המוביל של האלבום (הקודם לצאת האלבום עצמו) ב-24 ביולי 2020. השיר "Exile", שנעשה בשיתוף עם המוזיקאי בון איבר, והשיר "Betty", יצאו כסינגלים באוגוסט באותה השנה. באוקטובר 2020 יצא "The 1" כסינגל הרביעי מהאלבום. דסנר לקח חלק פעיל גם בסרט התיעודי "".

בהמשך, לקח חלק בהפקת אלבום האולפן התשיעי שלה *[[Evermore (אלבום)|Evermore]]*, שהגיע למקום הראשון בבילבורד 200 והפך את סוויפט לאישה הראשונה בהיסטוריה שכבשה עם שמונה אלבומים ברציפות את פסגת המצעד. כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד.

בשנת 2024 היה שותף לכתיבה ולהפקת האלבום *[[The Tortured Poets Department]]*.

## חיים אישיים
דסנר גדל בסינסינטי, אוהיו עם אחיו התאום, ברייס דסנר. הוא סיים את לימודיו בבית הספר לקאנטרי דיי של סינסינטי, בשנת 1994. בהמשך, למד באוניברסיטת קולומביה, שם סיים את לימודיו בשנת 1998. לו ולאשתו שלושה ילדים. דסנר מגדיר את עצמו כ"אוהד כדורגל נלהב" וכאוהד נלהב של קבוצת הכדורגל ליברפול.

## דיסקוגרפיה

## שירים שכתב, הלחין או הפיק לאומנים אחרים
[ממוזער|279x279px|[טיילור סוויפט, שהוציאה את האלבום *[[Folklore (אלבום של טיילור סוויפט)|Folklore]]*, שהופק בחלקו על ידי דסנר.]]

## פרסים ומועמדויות
### פרסי גראמי

## קישורים חיצוניים

## הערות שוליים

קטגוריה:גיטריסטי רוק
קטגוריה:מוזיקאים יהודים אמריקאים
קטגוריה:יהודים זוכי פרס גראמי
קטגוריה:פזמונאים יהודים
קטגוריה:מפיקים מוזיקליים יהודים
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1976